- Hindi News
- National
- दो ट्रक अापस में भिड़े, सवा घंटे स्टेयरिंग में फंसे रहे दोनों ड्राइवर, एक की मौत
दो ट्रक अापस में भिड़े, सवा घंटे स्टेयरिंग में फंसे रहे दोनों ड्राइवर, एक की मौत
नेशनल हाईवे पर चिटौद पुल के पास गुरुवार की रात लगभग 12 बजे दो ट्रकों की आमने-सामने से भिड़ंत हो गई। हादसे के बाद दोनों ट्रक ड्राइवर स्टेयरिंग में सवा घंटे फंसा रहे। क्रेन की मदद से एक की लाश बाहर निकाली गई। दूसरे ट्रक के ड्राइवर को गंभीर हालत में उपचार के लिए गुरुर अस्पताल में भर्ती कराया गया है। बीच हाइवे पर हुए हादसे के कारण ढा़ई घंटे तक दोनों तरफ लंबा जाम लगा रहा।
घटना जिला मुख्यालय से लगभग 6 किमी दूर एनएच पर हुई। ट्रक क्रमांक सीजी 17 एच 1653 का चालक राजू पोडियाम (28) बीजापुर सेंडेल निवासी राजधानी से जगदलपुर के लिए रवाना हुआ था। चिटौद के पास जगदलपुर से राजधानी की ओर आ रहे ट्रक क्रमांक सीजी 17 एच 1406 से उसके ट्रक की आमने-सामने से भिडंत हो गई। हादसे में दोनों ट्रकों के ड्राइवर साइड के हिस्से बुरी तरह क्षतिग्रस्त हो गए और सवा घंटे तक ड्रायवर राजू अपने ट्रक के स्टेयरिंग में फंसा रहा।
क्रेन की ली गई मदद : मौके पर पहुंची बालोद और धमतरी पुलिस की मदद से संजीवनी 108 चालक ईश्वर और ईएमटी छगन ने एक घायल ट्रक ड्राइवर काे किसी तरह निकालकर गुरुर अस्पताल पहुंचाया। दूसरा ट्रक ड्राइवर राजू स्टेयरिंग में बुरी तरह से फंस गया था। उसे निकालने के लिए क्रेन मंगवाई गई, पर तब तक उसकी मौत हो चुकी थी।
धमतरी। हादसे के बाद इस तरह ट्रक में फंसा था ड्रायवर।
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva